ନୂଆଦିଲ୍ଲୀଃ ରେଲଓ୍ବେ କର୍ମଚାରୀଙ୍କ ପାଇଁ ଖୁସିର ଖବର। ରେଲଓ୍ବେର ପାଖାପାଖି ୮୦ ହଜାର କର୍ମଚାରୀଙ୍କ ବେତନ ବୃଦ୍ଧି ହେବ ବୋଲି ଘୋଷଣା କରିଛନ୍ତି ରେଳ ମନ୍ତ୍ରୀ ଅଶ୍ବିନୀ ବୈଷ୍ଣବ। ରେଳ କର୍ମଚାରୀଙ୍କ ମଧ୍ୟରେ ପ୍ରତିଯୋଗିତାମୂଳକ ବଢାଇବା ଏବଂ କାମର ପାହ୍ୟାକୁ ସମାପ୍ତ କରିବା ପାଇଁ ସରକାର ଏହି ପଦକ୍ଷେପ ଉଠାଇଛନ୍ତି। ନଭେମ୍ବର ୧୬ରେ ରେଳ ମନ୍ତ୍ରୀ ନୂତନ ନିୟମର ଘୋଷଣା କରିଛନ୍ତି।
ଭାରତୀୟ ରେଲଓ୍ବେ ନିଜର ନୂତନ ପ୍ରାବଧାନ ଜରିଆରେ ରେଲଓ୍ବେର ସୁପରଭାଇଜରୀ କ୍ୟାଡରକୁ ଗ୍ରୁପ ଏର ଅଧିକାରୀଙ୍କ ବରାବର ଦରମା ଦେବା ପାଇଁ ସୁଯୋଗ ଦେଇଛନ୍ତି। ମନ୍ତ୍ରୀ ଅଶ୍ବିନୀ ବୈଷ୍ଣବ କହିଛନ୍ତି, ଲେବଲ-୭ରେ ରେଲଓ୍ବେର ସୁପରଭାଇଜରୀ କ୍ୟାଡରରେ ଦରମା ବୃଦ୍ଧି ଏବଂ ପଦୋନ୍ନତିର ସୁଯୋଗ ବହୁତ କମ ଥିଲା। ବେତନ ବଢିବାରୁ ରେଲଓ୍ବେ କର୍ମଚାରୀ ଉନ୍ନତ କାମ କରିବାକୁ ପ୍ରେରିତ ହେବେ ବୋଲି ରେଳ ମନ୍ତ୍ରୀ କହିଛନ୍ତି।
ରେଲଓ୍ବେ କର୍ମଚାରୀଙ୍କ ବେତନ ବୃଦ୍ଧିରେ ସୁପରଭାଇଜ୍ ଗ୍ରେଡର ପ୍ରାୟ ୪୦ ହଜାର କର୍ମଚାରୀ ଉପକୃତ ହେବେ। ଏଥିରେ ସୁପରଭାଇଜର ବର୍ଗରେ ଷ୍ଟେସନ ମାଷ୍ଟର, ଟିକେଟ୍ ଚେକର, ଟ୍ରାଫିକ ଇନ୍ସପେକ୍ଟର ଆଦି ସାମିଲ୍। ଏ ସମସ୍ତଙ୍କୁ ଫିଲ୍ଡସ୍ତରୀୟ କର୍ମଚାରୀ କୁହାଯାଏ। ଏହି ବୃଦ୍ଧିପରେ କର୍ମଚାରୀଙ୍କୁ ମାସିକ ହାରାହାରି ୨୫୦୦ରୁ ୪୦୦୦ ଟଙ୍କା ଅଧିକ ବେତନ ମିଳିବ। ଏଥିରେ କେନ୍ଦ୍ର ସରକାରଙ୍କ ଉପରେ ଅତିରିକ୍ତ ୧୦ ହଜାର କୋଟି ଟଙ୍କାର ବୋଝ ପଡିବ।
ରେଳ କର୍ମଚାରୀଙ୍କ ବେନତ ବୃଦ୍ଧି ଘୋଷଣା କରି ମନ୍ତ୍ରୀ ଅଶ୍ବିନୀ ବୈଷ୍ଣବ କହିଛନ୍ତି, ଗତ ୧୬ ବର୍ଷରୁ ସୁପରଭାଇଜର କ୍ୟାଡର କର୍ମଚାରୀ ଏହି ଦାବି କରି ଆସୁଥିଲେ। ଏହି କର୍ମଚାରୀଙ୍କ ମଧ୍ୟରେ ପଦୋନ୍ନତି ପାଇଁ କେବଳ ଗୋଟିଏ ବିକଳ୍ପ ଥିଲା ଗ୍ରୁପ ବିର ପରୀକ୍ଷା କରାଇବା ଏବ ସେଥିରେ ୩୭୧୨ ଜଣଙ୍କୁ ଚୟନ କରିବା। କିନ୍ତୁ ବର୍ତ୍ତମାନର ଘୋଷଣା ପରେ ୫୦ ପ୍ରତିଶତ କର୍ମଚାରୀ ଲେବଲ ୭ରୁ ଲେବଲ ୮କୁ ପଦୋନ୍ନତି ହେବେ।
ରେଳ କର୍ମଚାରୀଙ୍କ ବେତନର ନୂତନ ପ୍ରାବଧାନରେ ସିଭିଲ, ମେକାନିକାଲ, ଇଲେକ୍ଟ୍ରିକାଲ, ଏସଆଣ୍ଡଟି ଟ୍ରାଫିକ, କେମିକାଲ ଏବଂ ଏସଆଣ୍ଡଟି, ମେଟଲର୍ଜିକଲ, ଷ୍ଟୋର ଏବ କମର୍ସିଆଲ ବିଭାଗର ସୁପରଭାଇଜର ମଧ୍ୟ ଉପକୃତ ହେବେ।
